Mac OS X v10.5

Mac OS X versjon 10.5 «Leopard» er produktnavnet på Apples sjette utgave av operativsystemet Mac OS X for Apple Macintosh-maskiner. Versjonen ble lansert 26. oktober 2007. Den etterfølger Mac OS X v10.4 «Tiger». «Leopard» ble etterfulgt av «Snow Leopard» som hadde internasjonal lansering 28. august 2009.

Ifølge Apple har Leopard over 300 forandringer og utvidelser.– Apple. Apple to ship Mac OS X Leopard on October 26. 2007 (Besøkt 23.  august. 2008) Disse utvidelsene dekker både kjernekomponenter i selve operativsystemet, applikasjoner og utviklerverktøy. Apple introduserer et betydelig revidert utseende av skrivebordet. Dock og Stacks er redesignet. Menylinjen er delvis gjennomsiktig. Finder har nå med Cover Flow som er et visuelt navigasjonsgrensesnitt. Andre nye egenskaper er støtte for å skrive 64-bits grafiske brukergrensesnittapplikasjoner, et automatisert sikkerhetslagrings-verktøy kalt Time Machine med støtte slik at Spotlight kan søke gjennom flere datamaskiner. Videre er både Front Row og Photo Both nå inkludert. Tidligere fulgte disse to applikasjonene kun med enkelte modeller.

Det tok lang tid før Leopard ble lansert. I juni 2005 sa Steve Jobs at Apple hadde til hensikt å lansere Leopard i slutten av 2006, eller tidlig i 2007.- Apple`s Intel switch: Jobs` keynote transcript. CNet. 15. juni 2005 (Besøkt 23. august 2008) Et år etter var lanseringen utsatt til våren 2007.
– Ryan Block. Live from WWDC 2006: Steve Jobs keynote. Engadget. 7. august 2006] (Besøkt 23. august 2008)
Men den 12. april 2007 kunngjorde Apple at lanseringen var utsatt til oktober 2007. Den siste forsinkelsen skyldtes utviklingen av iPhone.

Apple-sjef Steve Jobs demonstrerte Leopard første gang under sitt hovedforedrag på WWDC 2006.

Etter lanseringen av Leopard var det mange rapporter om episoder der Leopard hang under oppstart, eller at skjermen ble blå rett før innloggingsprosessen startet.- Apple. Apple discussions. Topic: Installation appears stuck on a plain blue screen. 2008. (Besøkt 24. august 2008) Mange av disse problemene skyldtes en gammel versjon av en ikke støttet kjerneutvidelse kalt Application Enhancer (APE) fra Unsanity. Denne var ikke kompatibel med Leopard, noe som var ukjent for mange brukere. APE hadde blitt installert i det stille hos mange brukere som brukte Logitech mus drivere. Men det var bare brukere som ikke hadde siste versjon av APE installert (2.03) som fikk problemer.- John Gruber. Blue in the face. Daring fireball. 29. oktober 2007. (Besøkt 24. august 2008)  Apple publiserte en artikkel om hvordan dette kunne løses.- Apple. Mac OS 10.5: «Blue screen» appears after installing Leopard and restarting. 2008. (Besøkt 24. august 2008)

 Nye eller utvidede funksjoner 
 Sluttbrukerfunksjoner 
 Automator Nytt og forbedret verktøy for å kjøre programmer automatisk. Oppsettet for dette kan hurtig lages eller redigeres. 
 Back to My Mac er en mulighet for MobileMe brukere til å få tilgang til filene og styre sin Apple hjemmemaskin via Internett mens de er borte i fra hjemmet.
 Oppdatert Finder. 
 Nytt utseende, mer likt iTunes. 
 Nye funksjoner Cover Flow og Quick Look
 Bedre integrert med Spotlight
 Brukere med særlige behov. Forbedret VoiceOver med høyere kvalitet på syntetisk tale og bedre støtte for Braille blindeskrift 
 Dashboard har nå Web Clip som gjør det mulig å omdanne en web-side til en mini-applikasjon («widget»). I tillegg kommer Dashcode som er et utviklingsverktøy for Dashboard «widgets».
 Dictionary kan nå søke i Wikipedia og en ordbok for Apple-termer. I tillegg er det også lagt inn nye, japanske ordbøker.
 Kalender (tidligere kalt iCal) har kalenderdeling og gruppeplanlegger. Den kan også synkronisere invitasjoner sendt fra E-post.
 iChat tilbyr nå brukere å dele bilder fra iPhoto, presentasjoner fra Keynote og videoer fra QuickTime. Videre gir iChat mulighet for skjermdeling (annen bruker får tilgang til skjermen via Internett).
 Quick Look gjør det mulig å se dokumenter uten å åpne disse i en annen applikasjon. Dokumentene kan også forhåndsvises i fullskjermformat.
 Fildeling over nettet har forbedringer som gir en mer finmasket kontroll over tillatelser. Oppsett for  AFP-, FTP- og SMB-fildeling er nå samlet i ett kontrollpanel. Nå er det også mulig å dele individuelle mapper.
 Foreldrekontroll gir mulighet for å sette restriksjoner på bruk av Internett og kan fjerninnstilles fra en annen maskin.
 Raskere og bedre Spotlight, med mulighet å søke på maskiner i nettverket. Søkeverktøyet gir nå muligheter for å legge inn boolske operatorer.
 Spaces gir mulighet for å ha mange arbeidsflater/skrivebord av gangen.
 Time Machine er et program som utfører automatisk sikkerhetskopiering av hele disken og finner tilbake i gamle filer.
 Boot Camp gjør det mulig å installere Windows Vista eller Windows XP på en Mac datamaskin, slik at det blir mulig å velge mellom Windows eller Mac OS ved oppstart.
 Oppdatert Dock med bedre 3D effekter
 Ny Front Row med samme utseende som Apple TV.
 Ny Apple Mail med funksjoner som notater og «å gjøre»-lister. Mail har også mulighet for å ta i mot RSS strømmer.
 Photo Booth med flere effekter og mulighet for å ta opp video
 Safari 3 inkluderer nå Web Clip.
 Stacks gjør det mulig å legge mapper i docken og få dem vist i vifteform eller i et rutenett.
 Støtte for russisk.

 Svakheter og kritikk av sluttbruker funksjonaliteten og det grafiske brukergrensesnittet 
 I pressen ble Leopards Time Machine generelt betraktet som et skritt framover for sikkerhetslagring av data. Men Time Machine ble kritisert i flere publikasjoner for å mangle egenskaper som tredje parts programvare for sikkerhetslagring hadde. I en analyse for TidBITS påpekte Joe Kissell at Time Machine ikke kunne lage kopier av en partisjon som kunne brukes til oppstart av maskinen, og den kunne ikke sikkerhetskopiere til en ekstern disk ved bruk av Airport. Videre kunne den ikke lage sikkerhetskopi fra et Filevault kryptert hjemmeområde, før brukeren var logget ut. Konklusjonen var at Time Machine var god i det den kunne gjøre, men bare kunne brukes som en del av en bredere strategi for sikkerhetslagring.– Joe Kissel. Time Machine: The good, the bad, and the missing features. TidBITS 28.oktober 2007. (Besøkt 24. august 2008) Men en av sakene ble løst. Den 19. mars 2008, ble en oppdatering sluppet for Airport og Time Machine. Etter at systemet var oppdatert kunne en USB disk kobles opp mot  en Airport Extreme base stasjon og Time Machine kunne bruke denne disken.– Jim Dalrymple. Update allows Time Machine backups on Airport Extreme. Macworld. 20. mars 2008 (Besøkt 24. august 2008)
 Rory Prior på ThinkMac blog kritiserte flere forandringer i det grafiske brukergrensesnittet. Kritikken gjaldt blant annet den gjennomsiktige meny linjen, den hyllelignende Dock og de nye mappe ikonene.– Rory Prior. Leopard stupidity. ThinkMac Blog    28. oktober 2007. (Besøkt 24. august 2008) Minsket gjennomsiktighet av menylinjen sammen med muligheten for å fjerne dette helt kom da 10.5.2 oppdateringen ble frigitt den 11. februar 2008.– Apple. About the Mac OS X 10.5.2 update. 2008. (Besøkt 24. august 2008)
 Automatisk skifte av vinduer i Space var en egenskap som irriterte mange brukere. I 10.5.2 oppdateringen la Apple inn en mulighet til å slå av denne egenskapen. Men det var fortsatt feil med skifte av vinduer. Men i 10.5.3 oppdateringen ble feilen rettet.– Why Apple Spaces is broken. The Sun BabelFish blog.  8. november 2007. (Besøkt 24. august 2008)

 Teknologi for utviklere 

 Mange programmeringsbibliotek og rammeverk har nå støtte for 64-bit applikasjoner. Dette gjelder Cocoa, Quartz, OpenGL og rammeverket for X11 sitt brukergrensesnitt.– Apple. Mac OS X Leopard. 64-Bit. Advanced precision in one OS. 2008. (Besøkt 24. august 2008)
 Leopard tilbyr nå Objective-C 2.0 runtime. Dette programmeringsspråket og rammeverket tilbyr nå søppeltømming av objekter («garbage collection»). Xcode 3.0 er skrevet i Objective-C 2.0 og støtter dette språket.– Apple. Mac OS X Leopard. Xcode. Build fast. Work smart. 2008. (Besøkt 24. august 2008)
 Et nytt rammeverk Core Animation gir utvikler mulighet for lettere å lage komplekse animasjoner. Utvikler spesifiserer kun starttilstand og måltilstand. Ved bruk  interpolation genereres de mellomliggende tilstandene. Dette gjør at komplekse animasjoner kan skrives med forholdsvis lite kode.
 Apple integrerer DTrace fra OpenSolaris prosjektet og legger til et grafisk brukergrensesnitt kalt Instruments. DTrace tilbyr verktøy som brukere, administratorer og utviklere kan bruke for å få maksimal ytelse ut av operativsystemet og applikasjoner som kjører på det.– Mike Shapiro. DTrace on Mac OS X at WWDC.  2006 (Besøkt 24. august 2008)
 Den nye Scripting Bridge tilbyr et programmeringsgrensesnitt for programspråkene Ruby og Python mot Cocoa rammeverket.– Apple. Mac OS X Leopard. Unix. The UNIX you love. The Mac you love. 2008. (Besøkt 24. august 2008)
 Ruby on Rails er nå inkludert i Leopard.
 Leopard sin OpenGL stakk for grafikk prosessering er oppdatert til versjon 2.1 og bruker LLVM for å øke prosesseringshastigheten.– Chris Lattner. A cool use of LLVM at Apple: The open GL stack. LLMDev    15. august 2006. (Besøkt 23. august 2008)
 FSEvents rammeverk tillater applikasjoner å registrere for varsling av forandringer i en gitt mappe i filsystemet.– Apple. Leopard technology series for developers. Leopard OS foundations overview. 2007 (Besøkt 24. august 2008)
 Leopard er sertifisert som et UNIX operativsystem. Det betyr at mykvare som er skrevet i henhold til Single UNIX Specification kan kompileres og kjøres på Mac uten modifikasjoner i koden. Denne sertifiseringen gjelder kun Mac OS X på Intel datamaskiner.
 Leopard støtter ikke lenger «klassiske» applikasjoner.- Apple. Do classic applications work with Mac OS X 10.5 or Intel-based Mac. 2008. (Besøkt 24. august 2008)

 Forbedringer av sikkerhet 
Nye sikkerhetsforbedringer har som mål å forhindre og motstå angrep på datamaskinens system.
Tilfeldig plassering av programbibliotek  Leopard implementerer et system der maskinkoden for programbibliotekene blir lagt på tilfeldig plass i hukommelsen.– Apple. Mac OS X Leopard – 300+ New features 2008. (Besøkt 24. august 2008) Fiendtlige program utnytter ofte sikkerhetshuller der adressen til programbibliotekene er kjent. Slik kan fiendtlig kode starte prosesser eller forandre filer. Tilfeldig plassering av bibliotek kan derfor bidra til å tette sikkerhetshull.
Brannmur for applikasjonslaget  Leopard leveres med støtte for to typer brannmurer, den originale BSD IPFW og den nye brannmuren for applikasjonlaget The Application Layer Firewall. IPFW filtrerer IP data før operativsystemet rekker å prosessere disse, mens brannmuren for applikasjonslaget operer ut fra «socket» laget som er bundet til individuelle prosesser. Dette laget kan da filtrere pakker for hver applikasjon som kjøres. Den nye brannmuren tilbyr mindre kontroll over hva som filtreres. Bruker kan kun nekte elle tillate forbindelse gjeldende for enten hele systemet eller en applikasjon. Programmer som kjøres som superbruker er unntatt fra filtrering, det samme gjelder visse prosesser. IPWF tillater større kontroll med filtrering av pakker, men denne kontrollen settes da for alle applikasjonene.- Apple. Mac OS 10.5 Leopard: About the security firewall. 2008. (Besøkt 24. august 2008)
Rollebasert tilgangskontroll  Leopard gir støtte i operativsystemkjernen for rollebasert tilgangskontroll. På denne måten kan for eksempel en applikasjon som Mail forhindres i å skrive i passorddatabasen.
Signering av applikasjoner  Leopard tilbyr et rammeverk for signering av programmer ved bruk av offentlige nøkler. På denne måten er det mulig å forsikre seg om at programmet ikke er klusset med på veien til datamaskinen. Det er også mulig å bruke signatur for forsikre seg om at en oppdatering er en virkelig oppdatering og ikke et annet fiendtlig program som forsøker å erstatte det opprinnelige programmet. Ved bruk av signatur kan en da redusere antall ganger en bruker blir advart om at et program kommer fra en usikker kilde og blir bedt om å bekrefte installering eller bruk av programmet.
Sikrere gjestekonto  Gjester kan nå gis tilgang til et Leopard-system med en gjestekonto der alt blir slettet og tilbakestilt når brukeren logger ut av systemet.– Rich Mogull. «How Leopard will improve your security». TidBITS. 22. oktober 2007 (Besøkt 24. august 2008)
Kritikk av sikkerheten  Sikkerhetsegenskapene i Leopard ble kritisert for å være svake og lite effektive. Spesielt fikk brannmuren kritikk etter at at forskningsgruppen Heise Security gikk ut med at Leopard nedgraderte brannmurbeskyttelsen og utsette tjenester for angrep også etter at brannmuren var gjenopprettet.– Jürgen Schmidt. «Leopard with chinks in its armour. A second look at the Mac OS X Leopard firewall». Heise Security 29. oktober 2007. (Besøkt 24. august 2008)– Lisa Vaas. Leopard has more holes than spots. eWeek.com. 31. oktober 2007. (Besøkt 24. august 2008) Flere forskere noterte seg at egenskapen Library Randomization var lite effektiv sammenlignet med eldre og mer modne implementeringer på andre plattformer.– «Quick Leopard update». Securosis.com.  (Besøkt 24. august 2008)– Thomas Ptacek. «What we´ve since learned about the Leopard security features». Matasano security  1. november 2007. (Besøkt 24. august 2008) Den sikre gjestekontoen ble kritisert for at den kunne bli misbrukt slik at tilgangen til systemet ble beholdt selv etter at Leopards utloggingsprosess hadde fjernet hjemmeområdet.

 Systemkrav 
 En Mac-maskin med Intel-, PowerPC G5- eller PowerPC G4- (867 Mhz eller bedre) prosessor.– Mac OS X Leopard. Technical specifications. 2008. (Besøkt 24. august 2008)
 512 MB RAM
 DVD-spiller for installasjon
 9 GB ledig diskplass

 Oversikt over versjoner 
 Mac OS-versjon  Bygg  Utgivelsesdato  Merknad10.5.09A58126. oktober 2007Første utgave i salg som DVD10.5.19B1815. november 2007Apple nedlasting Også i salg som 2. utgave av DVD10.5.29C311. februar 2008Apple nedlasting10.5.39D3428. mai 2008 Apple nedlasting10.5.49E1730. juni 2008 Apple nedlasting10.5.59F3315. september 2008 Apple nedlasting10.5.69G5515. desember 2008 Apple nedlasting10.5.79J6112. mai 2009 Apple nedlasting10.5.89L305. august 2009

 Referanser 

 Eksterne lenker 
 Apples nettside om Mac OS X
 Apple WWDC 2006 Keynote address
 Apple WWDC 2007 Keynote address
 John Siracusa Mac OS X 10.5 Leopard: The Ars Technica review.

Kategori:Mac OS